流寓海陵半年忽得周元仲分寧書欣慰與常日不同輒有作代書
作者：晁說之
朝代：宋

paragraphs: 海陵士子江東客，我到海陵無主人。
蒼波知君到何處，直待書來消息真。
與君相去歲月久，世事茫茫誰出手。
桑田欲變仙人去，鶴駕雲軒安得取。
愁腸出淚付滄波，江上秋風奈我何。
何處雲山君待我，更煩先寄綵雲歌。